આ બાબતે વધુ માહિતી આપતાં સ્થાનિક દુકાનદારે મિડ-ડે LOCALને જણાવ્યું હતું કે ‘બે મહિનાથી અમે આ સમસ્યાને લીધે હેરાન થઈ રહ્યા છીએ, જેના લીધે સવાર-સાંજ અહીં ટ્રાફિક જૅમ રહે છે. સુધરાઈના કૉન્ટ્રૅક્ટરો પોતાના સામાનનો ઢગલો એવી રીતે ફેલાવી દે છે કે અહીંથી પસાર થવું પણ જીવલેણ જેવું લાગે છે. બધાં કામ એકસાથે ચાલુ કરી દીધાં છે, જેના લીધે એક રસ્તો પણ ચાલવા લાયક બચ્યો નથી. તેમ છતાં કૉન્ટ્રૅક્ટરો એક પણ કામ નિયમિત રીતે કરતા નથી. ક્યારેક આવે તો કયારેક ન પણ આવે. તેઓ ન હોય ત્યારે સામાન સાઇડ પર મૂકતા નથી અને રસ્તાની વચ્ચોવચ ઢગલા કરી દે છે, જેને કારણે સ્થાનિક લોકો અને રાહદારીઓને ખૂબ જ મુશ્કેલી થઈ રહી છે.’